Diari Oficial de la Generalitat Valenciana


Sumari del DOGV 4198, del 26-02-2002 (2002/1554)

ACORD de 16 de novembre de 2001, de la Comissió Territorial d'Urbanisme de València, relatiu al pla parcial de millora del sector industrial de Benimuslem.
-----------------------------------------------------------------------------------------------------------------------------------------------------------

### Dades del document

Número de DOGV
:   4198

Data del DOGV
:   26-02-2002

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2002/1554


Data del document
:   16-11-2001

Organisme emissor
:   Conselleria d'Obres Públiques,Urbanisme i Transports

Tipus de document
:   Acord

Descriptors 

:   * Benimuslem
    * pla d'urbanisme
    * emplaçament industrial

ACORD de 16 de novembre de 2001, de la Comissió Territorial d'Urbanisme de València, relatiu al pla parcial de millora del sector industrial de Benimuslem. [2002/1554]
  
En relació amb l'expedient tramés per l'Ajuntament de Benimuslem, que fa referència al pla parcial de millora del sector industrial, s'emet l'informe següent:
  
Antecedents de fet
  
Primer
  
Es va presentar davant de l'Ajuntament de Benimuslem una alternativa tècnica que va ser sotmesa a informació pública mitjançant publicació en el DOGV núm. 3804, de 31 de juliol de 2000, per a la seua tramitació pel procediment abreujat de l'article 48 de la LRAU. Durant el període d'exposició pública, es va sol·licitar pròrroga dels terminis de l'article 46.4 de la LRAU, que va ser concedida i van ser presentades durant aquesta dues noves alternatives tècniques. El projecte ara examinat va ser aprovat provisionalment pel ple de l'Ajuntament en la sessió realitzada el 2 d'abril de 2001.
  
Segon
  
El projecte consta de pla parcial (memòria, plànols d'informació i d'ordenació), programa i sol·licitud de cèdula d'urbanització.
  
Tercer
  
L'objecte del projecte és la modificació del sector de sòl Industrial del pla general de Benimuslem, mitjançant el pla parcial de millora presentat per iniciativa privada per mitjà d'un programa d'actuació integrada.
  
La modificació proposada consisteix en una nova alineació dels viaris inclosos en el sector, i una reducció de l'aprofitament tipus del sector de 0'7 m2/m2, enfront del 0'8 m2/m2 previst en el pla general.
  
La modificació proposada es justifica en les millores que introdueix en l'ordenació detallada ja que dissenya una nova xarxa viària d'acord amb l'ús industrial, i integra en una parcel·la dotacional el pou d'extracció d'aigua existent. Quant a la modificació de l'aprofitament, considera que el que ha adjudicat el pla general és excessiu i difícilment materialitzable, atés que implica una densitat excessiva
  
Quart
  
Durant la tramitació de l'expedient s'ha sol·licitat informe als següents organismes:
  
Diputació de València, Vies i Obres, amb data 18 de setembre de 2001.
  
COPUT, Carreteres, amb data 18 de setembre de 2001.
  
Cinqué
  
La Comissió Informativa de la Comissió Territorial d'Urbanisme sol·licita que s'efectue la cessió dels terrenys per a l'execució de la rotonda de forma prèvia a l'execució de la urbanització.
  
Sisé
  
Benimuslem té un pla general aprovat definitivament per la Comissió Territorial d'Urbanisme amb data 11 de març de 1999.
  
Seté
  
La Comissió Informativa de la Comissió Territorial d'Urbanisme de València, en sessió realitzada el 8 de novembre de 2001, va emetre un informe relatiu al projecte que ens ocupa, i compleix així el que preceptua l'article 11 del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
Fonaments de dret
  
Primer
  
La tramitació ha sigut correcta, d'acord amb el que estableix l'article 52, en relació amb la disposició transitòria primera, apartat 2, de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (d'ara endavant, LRAU)
  
Segon
  
La documentació està completa, als efectes del compliment del que preceptuen els articles 27 i 28 de la LRAU, si bé es troba pendent de diligenciar.
  
Tercer
  
Com a conseqüència del contingut d'un informe desfavorable de la COPUT, Divisió de Carreteres, emés en la sol·licitud de la cèdula d'urbanització per a una proposta alternativa en el mateix sector, s'inclouen els terrenys de la rotonda d'accés com a sòls que s'han d'obtenir a càrrec de l'actuació integrada, que podran ser cedits per l'urbanitzador i repercutir el seu cost com a càrrega d'urbanització a la resta dels propietaris de l'actuació, per adquisició prèvia o mitjançant expedient d'expropiació.
  
Quart
  
Respecte de l'ordenació detallada cal fer les següents consideracions:
  
El compliment de les determinacions legals i de planejament de rang superior es resumeix en el quadre següent:
  
 Planejament vigent Pla parcial millora
  
Classe de sòl Urbanitzable Urbanitzable
  
Ús global Industrial Industrial
  
Àmbit sector 41.862 m2 41.862 m2
  
Aprofitament 0'8 m2/m2 0'7 m2/m2
  
Edificable privat 22.572 m2 29.303 m2
  
Respecte de les determinacions establertes en l'article 22 de la Llei Reguladora de l'Activitat Urbanística es conclou el següent:
  
 RPCV Pla parcial Compleix
  
Edificabilitat 29.303 m2 29.303 m2 Sí
  
Z.verdes públiques 4.186,20 m2 4.187 m2 Sí
  
Equipament - 188'70 m2 Sí
  
Viari 12.558 m2 12.532 m2 -
  
Aparcaments 98 144 Sí
  
La superfície corresponent a viari i zona verda constitueixen el 40% exigit.
  
Cinqué
  
La Comissió Territorial d'Urbanisme, a proposta del director general d'Urbanisme i Ordenació Territorial, és l'òrgan competent per a emetre dictamen resolutori sobre l'aprovació definitiva de les homologacions i plans parcials de municipis de menys de 50.000 habitants, de conformitat amb el que disposa la disposició transitòria primera, punt 3, i l'article 54.2.B de la Llei Reguladora de l'Activitat Urbanística, en relació amb l'article 10.A, per remissió de l'article 9.1, del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
A la vista de tot el que s'ha exposat anteriorment, la Comissió Territorial d'Urbanisme, en la sessió realitzada el 16 de novembre de 2001, acorda aprovar el pla parcial de millora, sector industrial del pla general de Benimuslem.
  
Contra el present acord, que no posa fi a la via administrativa, es podrà interposar recurs d'alçada davant del conseller d'Obres Públiques, Urbanisme i Transports de la Generalitat Valenciana, en el termini d'un mes, comptador a partir de l'endemà de la data de la seua publicació.
  
Tot això, sense perjudici que es puga interposar qualsevol altre recurs que es considere oportú.